Στάθμιση ερωτηματολογίων ψυχομετρικής αξιολόγησης της συμμετοχής και προτίμησης δραστηριοτήτων παιδιών τυπικής ανάπτυξης και ατόμων με ειδικές ανάγκες ( CAPE / PAC).:
Creators: name: Αναστασιάδη, Ειρήνη Κωνσταντίνου
Publisher: name: Aristotle University of Thessaloniki
Year: 2010
Subjects: Όργανα CAPE και PAC
Συμμετοχή
Προτίμηση δραστηριότητας
Αναπηρία
Ελληνική στάθμιση των οργάνων
CAPE / PAC measurement
Participation in activities
Preference of activities
Disability
Greek version of the CAPE / PAC

description: Η συμμετοχή σε δραστηριότητες είναι σημαντική αφού βελτιώνει τη φυσική κατάσταση, την ψυχική υγεία και θεωρείται ένα από τα ζωτικότερα σημεία ανάπτυξης στη παιδική ηλικία. Μεγάλο ενδιαφέρον υπάρχει στην αναζήτηση έγκυρων και αξιόπιστων οργάνων μέτρησης της συμμετοχής. Σκοπός της έρευνας αυτής ήταν η στάθμιση των ερωτηματολογίων “CAPE &amp; PAC”, ψυχομετρικής αξιολόγησης της συμμετοχής και της προτίμησης δραστηριοτήτων παιδιών τυπικής ανάπτυξης και ΑμΕΑ. Αφού μεταφράστηκε το ερωτηματολόγιο πραγματοποιήθηκε πιλοτική έρευνα σε δείγμα 25 ατόμων ώστε να εντοπιστούν ελλείψεις και να διορθωθούν τυχόν λάθη. Ακολούθησε έλεγχος της αξιοπιστίας και εγκυρότητας των ερωτηματολόγιων με χρήση των οργάνων αυτών σε ελληνικό πληθυσμό (6-21 ετών). Το δείγμα αποτέλεσαν 302 άτομα (253 τυπικής ανάπτυξης, 49 ΑμΕΑ). Η συμπλήρωση των ερωτηματολογίων πραγματοποιήθηκε με τη μέθοδο προσωπικής συνέντευξης στα μικρότερα σε ηλικία παιδιά (6-12 ετών) και στα ΑμΕΑ και με διανομή των εντύπων σε εφήβους και ενηλίκους (13-21 ετών). Κατά την επεξεργασία των αποτελεσμάτων πραγματοποιήθηκε προκαταρτικός έλεγχος της ομοιογένειας και κανονικότητας της κατανομής. Η εγκυρότητα των οργάνων εξετάστηκε με τη μέθοδο σύγκρισης ανόμοιων ομάδων με υπάρχουσες διαφορές με την οποία αξιολογηθήκαν στοιχεία της σχέσης της συμμετοχής και των παραμέτρων που σχετίζονται με αυτή με άλλες συναφείς μεταβλητές. Τα αποτελέσματα έδειξαν ότι η διάσταση συμμετοχή, παράμετροι που σχετίζονται με αυτή, όπως επίσης και η προτίμηση δραστηριότητας σχετίζονται με τους προβλεπόμενους τρόπους με τα χαρακτηριστικά λειτουργική ικανότητα, φύλο και ηλικία. Πραγματοποιήθηκε επίσης παραγοντική ανάλυση που οδήγησε στην εύρεση επτά κατηγοριών δραστηριοτήτων που επιλέγουν να συμμετέχουν τα παιδιά. Η αξιοπιστία εξετάστηκε με τον έλεγχο εσωτερικής συνοχής των αντικειμένων που συνθέτουν κάθε όργανο με τη χρήση του δείκτη Cronbach’s alpha και βρέθηκε ότι υπάρχει υψηλή συνοχή στην παράμετρο «Προτίμηση» PAC, αποτέλεσμα που δεν επιβεβαιώθηκε δικαιολογημένα και για τη παράμετρο «Συχνότητα» του οργάνου CAPE. Τα αποτελέσματα της μελέτης αυτής δίνουν στοιχεία για την απόδειξη της εγκυρότητας και της αξιοπιστίας των οργάνων “CAPE &amp; PAC” στον ελληνικό πληθυσμό, συστήνεται όμως περαιτέρω έρευνα και επανεξέταση με διαφορετικό δείγμα.
description: Participation in activities is important as it improves fitness, mental health and is one of the most vital points of growth in childhood. There is much interest in search of valid and reliable ways to measure participation. The purpose of this study was to assess the validity and reliability of the newly developed Greek version of the Children’s Assessment of Participation and Enjoyment and Preferences for Activities of Children. Having translated the questionnaire, it was pilot tested on a sample of 25 individuals to identify shortcomings and to correct any errors. The reliability and validity of the questionnaires were tested by using these instruments in a Greek population (6-21 years). The sample consisted of 302 individuals (253 typically developed, 49 disabled). Completion of the questionnaires was conducted by using personal interviews in young children (6-12 years) and disabled children and by distributing questionnaires in adolescents and adults (13-21 years). Preliminary control of the homogeneity and normality of the distribution was done. The construct validity of the instruments was examined by comparing divergent groups with existing differences where the relationship of participation with other relevant variables was assessed. The results confirmed that participation, factors that associated with it as well as preference of activities are related to the intended ways with functional ability, gender and age. Factor analysis was also conducted and resulted in finding seven categories of activities which children choose to involve in. The reliability was examined by checking the internal consistency of items composing each instrument, using the Cronbach's alpha index. The results indicated that there is high consistency in "Preference" of activities, but low one for parameter "Frequency" of the CAPE questionnaire, result that was completely justified. The results of this study provide evidence to support the validity and reliability of "CAPE &amp; PAC" measurements, but further research is recommended to conclude that CAPE &amp; PAC are valid and reliable measures of participation to use in Greek population.